AKB48
AKB48 – Japonijos pop grupė. Ją sudaro vien jaunos, vienišos merginos. 2005 m. grupę sukūrė Japonijos prodiuseris Jasuši Akimoto. AKB48 grupė yra labai populiari Japonijoje, laimėjusi daugybę muzikinių apdovanojimų. Grupės pardavimai pasiekė 226 milijonus dolerių 2012 metais. Ši grupė pateko į Gineso rekordų knygą, kaip didžiausia pop muzikos grupė pasaulyje (88 narės 2013 kovą). Grupė pavirto tam tikru socialiniu reiškiniu Japonijoje ir visoje Azijoje, panašios grupės kuriamos Filipinuose, Kinijoje, Vietname ir kitur.